Jo Jobin kirjassa kerrotaan, kuinka Jumala puhuu -
tavalla ja toisella myös unessa ja öisissä näyissä.
Profeetta Aamoksen kirjassa kerrotaan, että Herra ei tee mitään -
ilmoittamatta salaisuuttaan palvelijoilleen profeetoille.
Jumala pitää sanansa.
Hän ilmoittaa palvelijalleen Danielille ihmeellisiä tulevia asioita.
Kirjan 7. luvussa siirrymme näkyjen ja ilmestysten maailmaan.
Astu rohkeasti sisälle kertomuksiin. Katsele ja ihmettele.
Katselemme suurta kokonaiskuvaa maailmanhistoriasta, -
tulevaisuudesta ja Jumalan hyvästä suunnitelmasta.
Danielin kirjan loppuosaan on koottu hänen saamansa näyt, -
joita hän sai vanhoilla päivillään.
Näyt koskevat tulevaa aikaa, osa mitä ilmeisemmin -
vielä edessä olevaa lopunaikaa.
Osa näkyjen sisällöstä on jo toteutunut, osa ei.
Ensimmäinen näky liittyy sisällöltään vahvasti -
Danielin kirjan luvussa 2 kuvattuun kuningas Nebukadnessarin näkyyn, -
jonka Jumala hänelle antoi.
Danielin näyssä on neljä merestä nousevaa petoa.
'Merestä' tarkoittaa kansojen keskuudesta.
Luku 4 on luomakunnan luku.
Pedot kuvaavat valtakuntien todellista luonnetta.
Luku 7 alkaa näin: -
"Belsassarin, Babylonian kuninkaan, ensimmäisenä hallitusvuotena -
Daniel näki vuoteellaan unen ja näkyjä.
Hän kirjoitti ne muistiin, ja hänen kertomuksensa kuuluu näin.
Näin sanoi Daniel: Minä näin näyssäni yöllä, -
miten taivaan neljä tuulta panivat valtameren äkkiä kuohumaan.
Merestä nousi neljä suurta eläintä, kaikki erilaisia.
Ensimmäinen oli kuin leijona, ja sillä oli kotkan siivet.
Minun katsellessani siltä revittiin siivet ja se nostettiin maasta -
ja pantiin seisomaan kahdelle jalalle kuin ihminen, -
ja sille annettiin ihmisen sydän.
Ja katso, oli toinen eläin, karhun kaltainen, -
joka seisoi toisella suunnalla, -
ja sillä oli kolme kylkiluuta suussaan hampaitten välissä.
Sille sanottiin: 'Nouse, syö paljon lihaa.'
Vielä minä näin, että oli kolmaskin eläin, -
kuin pantteri, jolla oli neljä linnunsiipeä selässään, -
ja sillä eläimellä oli neljä päätä, ja sille annettiin valta.
Ja vielä minä näin yöllisessä näyssäni, että oli neljäs eläin, -
pelottava, kauhistuttava ja hyvin väkevä.
Sillä oli suuret rautaiset hampaat, ja se söi ja ruhjoi kaiken -
ja tallasi tähteet jalkoihinsa.
Se oli erilainen kuin aikaisemmat eläimet, -
ja sillä oli kymmenen sarvea."
Perinteisessä tulkinnassa leijona viittaa Babyloniaan.
Siivet kuvaavat sen sotajoukkojen nopeaa etenemistä.
Siipien repiminen ja ihmissydämen antaminen viittaavat -
Nebukadnessarin nöyryytykseen.
Karhu viittaa Meedo-Persiaan.
Kolme kylkiluuta sen suussa viittaavat -
Babyloniaan, Lyydiaan ja Egyptiin, jotka se valloitti.
Pantteri viittaa Kreikkaan. Neljä päätä kertovat siitä, -
että valtakunta jakautui Aleksanteri Suuren jälkeen 4 osaan.
Neljäs peto viittaa Roomaan.
Sarvet kuvaavat sen suurta sotilaallista voimaa -
ja siihen liittyneitä kuninkaita.
Eteenpäin katsovassa tulkinnassa katsotaan Jeesuksen paluun aikoja.
Muinaiset suurvaltakunnat ovat lähtökohtana tässäkin tulkinnassa.
Niihin liittyi kuhunkin oma henki- valtansa, pimeyden enkeliruhtinas,-
joka pyrki ohjaamaan kussakin suurvaltakunnassa -
Jumalaa vastustavaa toimintaa.
Danielin kirjan luvussa 10 onkin suora maininta -
Persian ja Kreikan enkeli- ruhtinaista.
Ajateltaessa tämän päivän valta- kuntia löydämme vastaavuudet -
muinaisiin suurvaltakuntiin ja saamme yhden tulkinnan -
Danielin petonäylle liittyen Jeesuksen paluun aikoihin.
Leijona eli Babylonian enkeliruhtinas viittaa Irakiin ja Syyriaan.
Sijaitsevathan ne muinaisen Babylonian keskeisillä alueilla.
Karhu eli Persian enkeliruhtinas viittaa tietysti Iraniin.
Pantteri eli Kreikka-Rooma -valtio- kokonaisuuden enkeliruhtinas -
viittaa Turkkiin. Olihan ko. suur- valtakuntien viimeinen ilmentymä -
eli Itä-Rooma nykyisen Turkin alueella.
Neljäs peto kuvannee sitä pimeyden henkivaltaa, -
joka aikaansaa viimeisten aikojen laajan islamilaisen kalifaatin.
Pedot nousevat vasta viimeisinä aikoina -
ja viimeisin on antikristuksen valtakunta, -
joka tuhotaan kokonaan.
Muilla oli aikansa määrähetkeen asti.
Tässä otamme avuksi Ilmestyskirjan luvun 17 -
ja siellä olevan petokuvauksen, joka kuuluu näin: -
"Enkeli sanoi minulle: 'Miksi ihmettelet?
Minä paljasta sinulle [...] pedon salaisuuden, -
tuon, jolla on seitsemän päätä ja kymmenen sarvea.
'Peto, jonka näit, on ollut, mutta nyt sitä ei ole.
Se tulee vielä nousemaan syvyydestä, -
mutta lopulta se joutuu tuhon omaksi.
Ne maan asukkaat, joiden nimi ei maailman luomisesta alkaen -
ole ollut kirjoitettuna elämän kirjaan, -
hämmästyvät pedon nähdessään, -
sillä vaikka se on ollut ja mennyt, se on vielä tuleva.
'Tässä tarvitaan ymmärrystä ja viisautta.
Seitsemän päätä tarkoittaa seitsemää vuorta, -
joilla nainen istuu. Myös kuninkaita on seitsemän.
Viisi näistä on jo poissa, kuudes on vallassa.
Yksi ei ole vielä tullut, ja kun hän tulee, -
hänen on määrä hallita vain vähän aikaa.
Peto itse - se, joka on ollut mutta jota ei enää ole -
on kahdeksas kuningas ja samalla yksi noista seitsemästä.
Se joutuu tuhon omaksi.
'Kymmenen sarvea, jotka näit, tarkoittavat kymmentä kuningasta, -
jotka eivät ole vielä nousseet valtaan -
mutta saavat myöhemmin kuninkuuden yhdessä pedon kanssa, -
kuitenkin vain hetkeksi aikaa.
Yksissä tuumin he antavat valtansa ja voimansa pedon palvelukseen.
Nuo kaikki käyvät taisteluun Karitsaa vastaan, -
mutta Karitsa voittaa heidät..."
Näin Ilmestyskirjan 17. luku, jakeet 7-14.
Mitä tarkoittaa seitsemän päätä eli kuningasta eli valtakuntaa?
Tarkastellaan Raamatun maailmaa eli Lähi-itää ympäristöineen.
Mitkä maailmanvallat siellä ovat hallinneet aikojen kuluessa?
Egypti, Assyria, Babylonia, Meedo-Persia, -
Kreikka, Rooma ja islamin kalifaatti.
Lopunajan peto on kahdeksas ja yksi näistä seitsemästä.
Se on saanut kuolinhaavan, joka paranee.
Nyt voidaan ymmärtää, että kyseessä on alkuperäinen ja sotaisa islam, -
joka sai kuolinhaavan, -
kun ottomaanien kalifaatti hajosi v. 1923.
Kymmenen kuningasta, jotka palvelevat kahdeksatta petoa, -
voidaan ymmärtää, että ne sijoittuvat maantieteellisesti -
Libanonin, Syyrian, Gazan, Saudi-Arabian, -
Jordanian ja Irakin alueille eli ovat niiden hallitsijoita.
Lisäksi voidaan tarkastella Turkkia, Irania, Libyaa ja Sudania -
eli islamilaisia valtioita.
Danielin kirja jatkuu näin: -
"Minä katselin niitä sarvia ja näin, -
että niiden väliin kasvoi vielä pieni sarvi, -
ja entisistä sarvista kolme irtosi sen tieltä.
Ja katso, sillä sarvella oli silmät, ihmisen silmien kaltaiset, -
ja suu, joka puhui suuria sanoja."
Tämä on näky antikristuksen esiintulosta.
Onneksi saamme katsella myös taivaallisen kirkkauden näkyä.
Ja Daniel jatkaa: "Kun minä sitä katselin, -
istuimet asetettiin paikoilleen, ja ikiaikainen istuutui.
Hänen pukunsa oli valkea kuin lumi -
ja hänen hiuksensa ja partansa kuin puhdas villa.
Hänen valtaistuimensa oli tulen liekkejä, -
ja sen pyörät olivat palavaa tulta.
Hänen luotaan lähti liikkeelle tulinen virta.
Tuhannet ja taas tuhannet palvelivat häntä, -
miljoonat seisoivat odottaen hänen edessään.
Oikeus asettui istumaan, ja kirjat avattiin."
Näin Danielin kirjan luku 7, jakeet 9-10.
"Minun yhä katsellessani se eläin surmattiin -
niiden suurien sanojen vuoksi, jotka sarvi oli puhunut, -
ja sen ruumis tuhottiin, heitettiin roihuavaan tuleen.
Myös muilta eläimiltä riistettiin valta, -
mutta niiden annettiin jäädä eloon määrähetkeensä saakka.
Yhä minä katselin yöllisiä näkyjä ja näin, -
miten taivaan pilvien keskellä tuli eräs, näöltään kuin ihminen.
Hän saapui ikiaikaisen luo. Hänet saatettiin ikiaikaisen eteen, -
ja hänelle annettiin valta, kunnia ja kuninkuus, -
kaikkien kansojen, kansakuntien ja kielten tuli palvella häntä.
Hänen valtansa on ikuinen valta, joka ei katoa, -
eikä hänen kuninkuutensa koskaan häviä."
Tästä eteenpäin käytän Raamattu kansalle -käännöstä.
Ja Danielin kertomus jatkuu: -
"Minä, Daniel, tunsin henkeni tulevan levottomaksi, -
ja pääni näyt pelästyttivät minut.
Minä lähestyin yhtä siellä seisovista -
ja pyysin häneltä varmaa tietoa kaikista näistä asioista.
Hän vastasi minulle ja ilmoitti niiden selityksen: -
'Nuo suuret pedot, joita on neljä, ovat neljä kuningasta, -
jotka nousevat maasta. Mutta Korkeimman pyhät -
saavat valtakunnan ja pitävät sen hallussaan ikuisesti -
iankaikkisesta iankaikkiseen.'"
Daniel haluaa saada lisätietoa neljännestä pedosta -
ja kymmenestä sarvesta ja sarvesta, joka puhuu röyhkeitä sanoja.
Enkeli vastaa Danielin kysymyksiin.
"Hän vastasi näin: 'Neljäs peto on neljäs valtakunta, -
joka syntyy maailmaan, erilainen kuin kaikki muut valtakunnat.
Se syö koko maan, tallaa ja murskaa sen.
Ne kymmenen sarvea ovat kymmenen kuningasta, -
jotka nousevat siitä valtakunnasta. Heidän jälkeensä nousee vielä yksi.
Hän on erilainen kuin edelliset, ja hän kukistaa kolme kuningasta.
Hän puhuu sanoja Korkeinta vastaan ja tuhoaa Korkeimman pyhiä.
Hän tahtoo muuttaa ajat ja lain, -
ja ne annetaan hänen valtaansa ajaksi -
ja kahdeksi ajaksi ja puoleksi ajaksi.
Sitten oikeus istuu tuomiolle ja häneltä otetaan pois valta, -
hänet hävitetään ja tuhotaan perin pohjin.
Kuninkuus ja valta ja valtakuntien mahti kaiken taivaan alla -
annetaan Korkeimman pyhien kansalle.
Hänen valtakuntansa on iankaikkinen valtakunta, -
ja kaikki vallat palvelevat ja tottelevat häntä.'
Tähän kertomus päättyy.
Minua, Danielia, ajatukseni pelottivat suuresti, -
ja minun kasvoni kalpenivat, mutta minä kätkin asian sydämeeni."
Olennaista on, että Daniel saa katsella taivasta -
aivan kuten Johannes Ilmestyskirjan luvussa 4.
Olennaisinta on se, mitä taivaassa tapahtuu.
Jumala ilmestyy tulen keskellä. Näemme Hänen pyhyytensä -
aivan kuten Mooses näki palavassa pensaassa erämaassa.
Neljännen eli viimeisen valtakunnan tuomio ja loppu on -
Danielin kirjan 7. luvun jakeessa 11.
Herjaavat eli suuret sanat kuvaavat pedon luonnetta.
Kyse on meidänkin aikamme ilmiöstä.
Herjaavia sanoja esitetään yhä enemmän Jumalaa -
ja Hänen ilmoitustaan eli Raamattua vastaan.
Kuinka tärkeää on tuntea Raamattu -
ja tarttua siihen yhä päättäväisemmin!
Juuri Raamatun Sana paljastaa pedon valheen.
Se koituukin pedon surmaksi.
Raamattu kertoo: "Jos joku torjuu minut -
eikä ota sanojani vastaan, hänellä on kyllä tuomarinsa: -
se sana, jonka olen puhunut, tuomitsee hänet viimeisenä päivänä."
Näin Jeesus Johanneksen evan- keliumin 12. luvussa, jakeessa 48.
Danielin kirja kertoo Ihmisen Pojasta.
Se on viittaus Jeesukseen.
Meidän tulee tässä tutkia näitä sanoja nöyrällä mielellä.
Meidänkin sisimmässämme asuu synnin todellisuus -
eli siinä mielessä pedon todellisuus.
Kuinka paljon annamme sijaa synnille ja pahuudelle, -
siinä mielessä pedon valtakunnalle?
Kuinka paljon Jumalan valtakunta ja Hänen tahtonsa saa meissä sijaa?
Ymmärrämmehän etuoikeutemme -
elää Jumalan valtakunnan kansalaisena?
Ymmärrämmehän käyttää etuoikeuttamme oikein?
Tutkia Jumalan Sanaa ja rukoilla ja suuntautua totuuteen.
Juuri nyt meidän aikanamme nämä asiat ovat nousseet -
entistä suurempaan arvoon, -
Jumalan Sanan totuus ja tuon totuu- den mukaan elämän suuntaaminen.
Luvussa 8 on Danielin näky pässistä ja vuohipukista. Se kuuluu näin: -
"Kuningas Belsassarin kolmantena hallitusvuotena tuli minulle, -
Danielille, jälleen näky, aikaisemmin näkemäni lisäksi.
Kun näin tämän näyn, olin Susan linnassa, Elamin maakunnassa, -
ja näyssä minä huomasin olevani Ulaijoen rannalla.
Kun kohotin katseeni, näin pässin seisomassa joen rannalla, -
ja pässillä oli kaksi pitkää sarvea, -
joista toinen oli pitempi kuin toinen, -
ja se pitempi kasvoi myöhemmin esiin.
Minä näin pässin puskevan länteen, pohjoiseen ja etelään, -
eivätkä muut eläimet kyenneet vastustamaan sitä, -
eikä ketään voitu pelastaa joutumasta sen ruhjomaksi.
Se teki mitä tahtoi ja tuli yhä mahtavammaksi.
Sitä katsellessani tuli lännestä vuohipukki koko maan yli, -
tuskin maan pintaa koskettaen, -
ja sillä pukilla oli otsassaan mahtava sarvi."
Näin Danielin kirjan luku 8, jakeet 1-5.
Daniel näkee näyn pässistä ja vuohipukista.
Huomaa tässä muuten tämä taustatekijä: -
uuden hallitsijan aikana Daniel oli syrjäytetty maan hallinnosta.
Kaiken takana oli Jumalan suunnitelma.
Danielilla oli enemmän aikaa rukoukseen, -
ja näin Jumala paljastaa hänelle yhä syvemmin tulevia tapahtumia.
Mainitut eläimet, pässi ja vuohipukki, kuvaavat -
Persian ja Kreikan valtakuntia.
Pässi eli Persia puskee kolmeen suuntaan.
Persia siis kukistaa Babylonian, Lyydian ja Egyptin.
Sarvi on vallan ja menestyksen vertauskuva.
Vuohipukki eli Kreikka kukistaa Persian.
Kreikka jakaantuu neljään osaan. Tätä kuvaa jakeessa 8 neljä sarvea.
Jakeesta 9 alkaen kerronta muuttuu.
Siirrymme jälleen katselemaan antikristuksen esikuvaa.
Daniel näkee jotain, joka on osin toteutunut -
julman syyrialaisen seleukidikuninkaan, -
Antiokos IV Epifaneen, hallitessa -
vuosina 175-164 eKr.
Toisaalta osa näyistä toteutunee -
viimeisinä aikoina antikristuksen hallitessa.
Raamatun näyillä voi olla useita toteutumisia.
Miksi antikristus saa niin suuren vallan?
Luopuminen rakkaudesta totuuteen avaa tien valheelle, -
aivan kuten meille kerrotaan raamatunkohdassa 2. Tess. 2:10.
Näin avautuu tie eksytykselle ja sitä myöten myös antikristukselle.
Jos torjumme Raamatun Sanan, -
meille ei jää muuta vaihtoehtoa kuin valhe.
Danielin kirjassa meille kerrotaan tulevia tapahtumia -
varoituksena Raamatun totuudesta luopumisen seurauksista.
Näemmehän samalla näiden kirjan kohtien sisältämän rohkaisun?
Jumalan valtakunta voittaa näkyvällä tavalla, -
ja Jumalan totuudelle uskollisina pysyneet saavat hallita -
yhdessä Ihmisen Pojan kanssa.
Näin meille kerrotaan sekä Danielin kirjassa että Ilmestyskirjassa.
Kuuluthan sinäkin tähän joukkoon, joka rakastaa totuutta?
Danielkin oli uuvuksissa kuultuaan tulevaisuuden tapahtumista, -
mutta jo luvussa 10 saamme lukea, kuinka Jeesus itse vahvistaa häntä:
"Älä pelkää, sinä Jumalalle rakas! Kaikki on hyvin. -
Vahvistu, ole vahva!"
Danielin kirjan tärkein sanoma kertoo Jeesuksen tulosta -
ja Jumalan valtakunnan voitosta.
Ihmisvaltakuntia tulee ja menee.
Vain Jumalan valtakunta on pysyvä ja ikuinen valtakunta.
Jeesus palaa takaisin ja ottaa näkyvästi sen vallan, -
joka Hänelle kuuluu. Jo tässä ajassa saamme iloita Hänestä.
Saamme kertoa hyvää sanomaa Jeesuksesta.
Kun Jumala avaa eteesi tulevaisuuden näkymiä, -
sinun ei tarvitse pelätä.
Kun kuljet kohti huomista, Jumala on jo siellä!
Olet hyvissä käsissä. Vapahtaja itse kantaa sinua sylissään.
Älä pelkää, sinä Jumalalle rakas!
Kädessäni on kirja Kirkkautta kohti.
Se on Ilmestyskirjan eräänlainen selitysteos ja läpikäynti.
Tämä kirja on myös vahva kannanotto siihen, -
mitä ajassamme todella tapahtuu.
Kirja on ajankohtainen ja tuore näköala Ilmestyskirjan tapahtumiin.
Samalla se on näköala siihen, mitä tapahtuu Lähi-idässä, -
mitä tapahtuu Pyhän kaupungin, Jerusalemin, ympärillä.
Avaa sinäkin tämä kirja. Tutustu siihen.
Ja tutustu siihen, mitä ajassamme todella tapahtuu.
Mitä kaikkea meille Raamatussa on jo edeltä käsin kerrottu, -
erityisesti Ilmestyskirjassa ja Danielin kirjassa.
Kiitos, että olet seurannut Danielin kirjan opetusohjelmaa!
Näiden ohjelmien tekeminen on täysin vapaaehtoisen tuen varassa.
Tarvitsemme sinunkin rukouksiasi.
Tarvitsemme sinun taloudellista tukeasi.
Näet ruudussa tilinumeron ja viitteen.
Kiitos tuestasi! Siunausta sinulle.
Tekstitys: Tuula-Riitta Virrankare